                                     Астана  қаласы әкімдігі

  №63  «Әсем-Ай» балабақшасы

           «Ақбұлақ»  және «Алпамыс» шағын   орталығының
тәрбиешісі : Баишева Алтынай Максутхановна 
Баланын  қызығушылығын  арттырудағы ұйымдастырылған оқу іс-әрекеттерінде ақпараттық камуникативтік технология элементтерін қолданудың тиімділігі.
Қарапайым математикалық түсініктерді қалыптастыру  –барлық ересек топтарына  ортақ ұғым.  Жалпы бұл пәнде қолданылатын ойын түрлері, балалардың математикалық ұғымдарын кеңейтіп, ойлау қабілеттерін дамытады. Балабақшаның ересектер тобында тәрбиеленушілердің назарын заттар мен құбылыстардың арасындағы сандық байланысқа аудара отырып, математикалық ойлау қабілетін қалыптастырады. 


Санды белгілі бір жиындар класын білдіретін көрсеткіш ретінде түсіндіреді. Бір ғана затты емес, жиынның бір бөлшегі болып табылатын заттар жиынын білдіретін бір сөзінің мәнін түсіндіре білуі тиіс. 

Жиынның бірнеше  бөлшегін белгілі бір белгілеріне қарай ажырату. Соңғы жиын мен оның бөлшектерінің арасындағы байланыстарды анықтау. «Біз мектепке барамыз» бағдарламасы бойынша  ересек тобының балалары 1-ден 10-ға дейінгі сандарды үйреніп, тура және кері санауды меңгереді.Бір таңбалы сандарды қосып, азайтады және одан шыққан нәтиженің қайдан шыққаннын біледі.Теңдік туралы түсінік қалыптастырып, топтардағы заттардың саны жағынан бір біріне тең екендігін анықтап, санап және топтарды салыстыру арқылы санның мәнін жинақтай алады. Мысалы: 6- cәбіз, 6- тәрелке, 6- қоян бар. Яғни, барлық заттар саны жағынан тең. 

Санның заттың шамасына, олардың арасындағы қашықтыққа, кеңістікке орналасуына және санау бағытына (оңнан солға қарай немесе солдан оңға қарай санау) бағынбайтынын түсінеді. Геометриялық пішіндер (шеңбер, сопақша, үшбұрыш, шаршы, тіктөртбұрыш, төртбұрыш) мен денелерді (шар,цилиндр,текше, пирамида) ажыратып дұрыс атап қабілетін дамыту.

Уақыттық қарым қатынастар туралы (таңертең, күндіз, кеш, түн, бүгін, ертең, арғы күні) білімін бекіту. Таңертең,күндіз кеш пен түннің бір тәулікті құрайтынын түсіндіру. Сондай ақ апта қүндері мен жыл мезгілдерін рет –ретімен атауды үйрету. 

Салмақты сезу қабілетін дамыту. Алақанға салып өлшеу арқылы, заттардың салмағы жағынан тең немесе тең еместігін анықтау. Балалардың заттың салмағы оның көлемі жағынан бағынбайтынын ұғындыру. Қарапайым таразының көмегімен заттың нақты салмағын салыстыруға үйрету. Олар жиын мен сан,пішін мен шама туралы түсініктерді меңгеріп уақытты бағдарлай алады.Көзбен көріп,іштей есептеуді үйренеді.  Көз мөлшерімен  пішінді шамалау жылдамдығын арттыра түседі.


 Баланың қызығушылығы-танымдық іс-әрекеттің қозғаушы күші болып табылады.  Баланы қызықтыру, тәрбиешініңметодикасына байланысты.Сабақ барысында тәрбиеші әртүрлі әдіс-тәсілдерді қолдана отырып,тақырыпты неғұрлым кеңінен ашса,балаларға жеңіл әрі түсінікті болады.Тәрбиеші балалардың заманауи ой-қиялдарын басты назарға ала отырып,оларды қызықтыратын ертегі желісімен,түрлі ойындар арқылы жүргізе отырып,олардың жүрегінен жол таба алады.Тәрбиеші сабақ барысында ертегілерді,ойын түрлерін қалай түрлендірсе де өз еркі. Осы ойымызды нақтылау үшін бірнеше ойындарға жеке-жеке тоқталып,мысал келтіре кетсек:

Ұйымдастырылған оқу іс-әрекеті: «Мақтақыз бен мысық»  ертегісінің желісімен өрбімек:
Ойын:1-ден,10-ға дейінгі сандарды тура және кері санау(іздер арқылы)

Балалар мұнда сандарды біледі,пішіндердің түрін,түсін ажыратады,оң-солын танып,кеңістікті бағдарлай алуды үйренеді.
Ойын: «Кім білгіш»ойыны
 2+3=            5+2=          8+1=
 3+3=            6+1=          9+1=
 4+3=            7+2=          5+5=
Бұл ойын арқылы балалардың ұсақ саусақ моторикасын дамытамыз.Балалар таяқшалар арқылы қосып, азайтуды үйренеді.
Ойын:«Кім тез есептейді?»

1.Ақ балапан                      2. Алма ағашта 5алма            

Сары балапан                      Қандай тәтті жесе алма        

Шұбар балапан                   Бесеуінде жеп қойсам              

Қара балапан                       Қалады онда неше алма? 

Барлығы неше балапан?                                                      

4.Бір-бірімен жарысқан     4.Он асықтың үшеуін          

Бір аю,бір арыстан,                Досың сұрап алады.             

Екі қоян,үш түлкі,                 Айтшы сонда нешеуі       

Бәрі нешеу ойлан тап?           Өз қолында қалады.             
Аталмыш ойын арқылы  балалар тез ойланып,шапшаң жауап беруге дағдыланады.Логикалық қабілеттері дамиды.
Ойын:«Көршісін тап» 

Бұл ойынның мақсаты,балаларды реттік санауға дағдыландырып,тез ойланып, шапшаң орындауға бейімдеу.
Ойын: «Жоғалған сандарды тап»

Ойын-балалардың  шапшаң ойлау қабілетін дамытады.Көзбен көріп,іштей есептеуге үйренеді.  
Ойын:Бос орынға тиісті пішінді орналастыр?

Балалар бұл ойын арқылы пішіндерді анықтайды,түстерді ажыратады,реттік санауды меңгереді.     
Ойын: «Салыстыр»

Балалар жоғарыдағы көрсетілген суреттерге қарап,салыстыруды меңгереді. 10-көлеміндегі сандарды салыстыру арқылы, «артық», «кем»қатынастарыдың бір-бірімен  байланысын анықтайды. Өзара кері сипаты туралы түсінік қалыптастыруға мүмкіндік береді.Ересек тобының балалары теңсіздіктен теңдік шығаруды ғана емес, «теңдіктен теңсіздікті алуды да үйренеді.

Көрші сандарды салыстыру жұмыстары геометриялық  фигуралардың, заттардың көлемін салыстыруға арналған жаттығулармен қатар жүргізіледі. Сол арқылы бала санасында заттардың белгілі бір тізбегі туралы түсінік қалыптасады. Педагог балалардың деңгейін анықтап, әр кез сабақты түрлендіріп отырады. Тәрбиеші балаларға дұрыс тәлім-тәрбие бере отырып,жақсы әдеттерге дағдыландырып,пайдалы істерге жетелейді. Осындай жақсы қасиеттер балалардың бойынан табылып жатса, олардың сабақ үлгерімі де ойдағыдай болмақ. Бұл жастағы балалар ойын баласы болғандықтан, оқу іс-әрекет барысында педагогтың ұтқырлығын қажет етеді. Ойын әлеуметтік қызмет, ол баланың жасына қарай,өзін қоршаған ортаны танып білуге,оны өзгертуге құштарлығын арттыратын құрал.Онда танымдық және бағдарлық қызмет бар. Ойын арқылы бала білім алады, тәрбиеленеді, қоғамды құрметтеуге үйренеді.

  Қорыта келгенде ересек тобының балалары а)1-ден  10-ға дейінгі сандарды санауды, ә)геометриялық пішіндерді ажыратуды, б)кеңістікті бағдарлауды, в)уақыт өлшемін г)салмақты бағдарлауды меңгереді..

